El marc competencial en matèria d'agricultura, ramaderia i aprofitaments forestals derivat de l'article 116, d'acord amb l'article 110 de l'Estatut atribueix a la Generalitat, en l'àmbit de les seves competències exclusives i d'una manera íntegra, la potestat legislativa, la reglamentària i la funció executiva mitjançant les quals pot establir polítiques pròpies.
El present Decret desplega les directrius de la Llei 18/2001, de 31 de desembre, d'orientació agrària en matèria de política agrària, de manera que el sistema integrat de dades d'explotacions agràries garanteix la regulació de la disposició addicional segona de l'esmentada Llei.
Considerant aquestes competències i la necessitat de tenir instruments propis que possibilitin l'adopció de polítiques agràries pròpies de la Generalitat de Catalunya, el Decret 263/2003, de 21 d'octubre, va crear el Registre d'explotacions agràries de Catalunya com a eina per garantir l'eficàcia del sistema de gestió de dades i el seu control.
El Registre recollia dades de les característiques generals sobre titularitat de les explotacions, treball agrícola en l'explotació, localització geogràfica, personalitat jurídica i gestió de l'explotació, règim de tinença, aprofitament i ús de la terra, sistema d'explotació en secà o regadiu i efectius ramaders.
D'acord amb l'experiència assolida en la gestió del Registre, es creu necessari simplificar i regular determinats aspectes per garantir l'eficàcia de les dades disponibles de manera que, sense la necessitat de fer tràmits administratius, sigui una eina eficaç per avaluar la situació de l'agricultura i seguir l'evolució estructural de les explotacions agràries de Catalunya, per la qual cosa es crea el Sistema Integrat de Dades de les Explotacions Agràries de Catalunya.
El Sistema Integrat de Dades de les Explotacions Agràries ha de permetre conèixer, de manera integrada, permanent i actualitzada la informació necessària per a una planificació del sector agrari i la modernització de les estructures agràries.
Aquest Sistema recull les característiques de les explotacions agràries i els seus titulars, i facilita la relació entre aquests i l'administració en disposar d'una eina on hi ha tota la informació estructurada i actualitzada, per promoure així una millor gestió i controls dels seus interessos.
Aquest model evita tenir les dades disperses, redundants i heterogènies, i s'organitza en dades de titular, dades de ramaderia i dades de superfície.
Aquest esquema es complementa amb les dades de béns de producció i l'orientació tècnica productiva de l'explotació.
En aquest Decret es recullen igualment diferents aspectes relacionats amb les explotacions de caire familiar, que d'altra banda estaven previstes en el Decret 97/1997, de 15 d'abril, norma que ha quedat actualment obsoleta i que convé actualitzar per adaptar-la als canvis produïts des de la seva entrada en vigor en el marc de la política agrària comuna.
En aquest sentit, el capítol III del Decret regula la qualificació de les explotacions agràries com a prioritàries, establint-ne els requisits en el cas de persones físiques en titularitat única o compartida, en el cas de societats civils sense personalitat jurídica, així com en el supòsit de persones jurídiques.
S'estableix també el règim del Catàleg d'explotacions agràries prioritàries com una base de dades on consten aquestes explotacions.
Finalment, aquest capítol III determina els supòsits de prioritat que poden tenir les explotacions agràries prioritàries i, remetent-se a la normativa fiscal vigent, es fa una referència als beneficis fiscals.
En referència a les explotacions agràries prioritàries, cal fer esment al fet que el desenvolupament rural per mitjà dels fons europeus i les disposicions comunes aplicables als règim d'ajuts directes als agricultors a través de diversos reglaments comunitaris han determinat diverses característiques de l'activitat agrícola.
Així, el concepte d'explotació agrària prioritària té l'objectiu d'assegurar un ús continuat de les terres agràries, fomentar sistemes agraris sostenibles amb especial consideració a les exigències mediambientals, tenint com a referent els objectius comunitaris en matèria d'agricultura i medi ambient, amb la finalitat de poder mantenir una comunitat rural més viable.
Amb la finalitat de corregir l'efecte negatiu de la situació de les dones que viuen i participen en les explotacions agràries i d'acord amb el punt 6 de la Resolució 671/VIII del Parlament de Catalunya sobre el món agrari, es preveuen determinades mesures per integrar les dones en el mercat laboral i el tracte jurídic i econòmic derivat de la seva participació en l'activitat agrària.
D'altra banda, s'ha tingut en compte en l'elaboració d'aquest projecte la reducció i simplificació normativa i de tràmits administratius, i per tant aquest Decret actualitza, adequa, flexibilitza i simplifica les normes relacionades amb les dades de les explotacions agràries de Catalunya, i qualifica determinades explotacions que reuneixen els requisits d'aquest Decret de prioritàries.
D'altra banda, el desenvolupament del Sistema Integrat de Dades d'Explotacions Agràries de Catalunya afavoreix la consecució dels punts IV i VII de la Resolució 671/VIII, de 14 d'abril de 2010, del Parlament de Catalunya, sobre el món agrari.
Aquest Decret deroga el Decret 97/1997, de 15 d'abril, pel qual s'estableixen determinats criteris d'aplicació de la Llei 19/1995, de 4 de juliol, de modernització de les explotacions agràries, i el Decret 263/2003, de 21 d'octubre, de creació del Registre d'explotacions agràries, però assumeix que els requisits demanats en altres normatives relatives al Registre d'explotacions agràries de Catalunya s'entendrà que fan referència al Sistema Integrat de Dades d'Explotacions Agràries de Catalunya (DEAC).
En el text del Decret s'ha tingut en compte el que estableixen la Llei 26/2010, de 3 d'agost, de règim jurídic i de procediment de les administracions públiques de Catalunya, i la Llei 29/2010, de 3 d'agost, de l'ús dels mitjans electrònics al sector públic de Catalunya, pel que fa a l'impuls de la incorporació de mitjans electrònics del sector públic de Catalunya en les seves relacions amb les empreses i els ciutadans.
D'acord amb el Dictamen del Consell de Treball, Econòmic i Social de Catalunya;
Vist el dictamen de la Comissió Jurídica Assessora;
L'objecte d'aquest Decret és crear un Sistema Integrat de Dades de les Explotacions Agràries de Catalunya dins del qual es diferenciïn les explotacions agràries prioritàries, i fixar els requisits i les condicions que han de complir per a la catalogació.
2.1 Les disposicions d'aquest Decret són aplicables a les explotacions agràries ubicades en l'àmbit territorial de Catalunya.
Quan una explotació estigui integrada parcialment per elements territorials ubicats en una altra comunitat autònoma, es considerarà dins l'àmbit d'aplicació d'aquest Decret quan la major part de la seva base territorial estigui ubicada a Catalunya.
2.2 En el cas d'explotacions ramaderes ubicades a Catalunya, però que tenen la superfície o la majoria de superfície fora de Catalunya, igualment es consideren dins de l'àmbit d'aquest Decret.
Als efectes de l'aplicació de la política agrària, s'entén per:
a) Explotació agrària: el conjunt de béns i drets organitzats empresarialment pel seu titular, en l'exercici de l'activitat agrària, primordialment amb fins de mercat, els quals constitueixin una unitat de gestió tecnicoeconòmica.
b) Activitat agrària: el conjunt de treballs que es requereixen per a l'obtenció de productes agrícoles, ramaders i forestals.
Així mateix, es considera com a activitat agrària la venda directa per part de l'agricultor/a de la producció pròpia sense transformació, o la primera transformació d'aquests, sempre que el producte final estigui inclòs a l'annex I de l'article 38 del Tractat de funcionament de la Unió Europea, dins dels elements que integrin l'explotació, en mercats municipals o en llocs que no siguin establiments comercials permanents, considerant-se també activitat agrària la que implica la gestió o la direcció i gerència de l'explotació.
c) Titular d'una explotació agrària.
La persona física o jurídica que exerceix l'activitat agrària organitzant els béns i drets integrants de l'explotació amb criteris empresarials i assumint els riscos i responsabilitats civil, social, fiscal, sanitària i de benestar dels animals que puguin derivar de la gestió de l'explotació, amb independència de qui tingui la propietat dels elements.
d) Als efectes del Sistema Integrat de Dades de les Explotacions Agràries de Catalunya, es diferencia entre:
Titularitat individual, quan l'activitat agrària sigui exercida per una única persona física.
Titularitat compartida és la unitat econòmica, sense personalitat jurídica i susceptible d'imposició a efectes fiscals, que es constitueix per un matrimoni o parella unida per anàloga relació d'afectivitat, per a la gestió conjunta de l'explotació agrària.
Cotitularitat, quan diverses persones comparteixen la gestió i el risc econòmic d'una explotació, disposant d'algun dret d'ús i gaudiment sobre tots o part dels mitjans de producció de l'explotació.
Independentment de qui exerceixi la gestió, es consideraran totes elles cotitulars de l'explotació.
Titularitat jurídica, quan la titularitat de l'explotació correspon a una entitat associativa ja siguin societats cooperatives, societats agràries de transformació, societats civils, laborals o mercantils.
e) Elements de l'explotació: els béns immobles de naturalesa rústica i qualsevol altre que sigui objecte d'aprofitament agrari permanent, el bestiar, l'habitatge amb dependències agràries, les construccions i instal·lacions agràries, fins i tot de naturalesa industrial, les màquines i estris, integrats en l'explotació i afectes a aquesta, l'aprofitament i la utilització dels quals corresponen al seu titular en règim de propietat, arrendament, dret d'ús i gaudi i fins i tot per mera tolerància del seu propietari.
Així mateix, constitueixen elements de l'explotació tots els drets i obligacions que puguin correspondre al seu titular i estiguin afectes a l'explotació.
f) Agricultor professional: la persona física titular d'una explotació agrària que obtingui, almenys, el 50 per cent de la seva renda total d'activitats agràries o altres activitats complementàries, sempre que la part de renda procedent directament de l'activitat agrària no sigui inferior al 25 per cent de la seva renda total i el volum d'ocupació dedicada a activitats agràries o complementàries sigui igual o superior a la meitat d'una unitat de treball agrari.
A aquests efectes es consideraran activitats complementàries la participació i presència del titular, com a conseqüència d'elecció pública, en institucions de caràcter representatiu, així com en òrgans de representació de caràcter sindical, cooperatiu o professional, sempre que aquests estiguin vinculats al sector agrari.
També es consideraran activitats complementàries les de transformació dels productes de l'explotació agrària i la venda directa dels productes transformats de la seva explotació, sempre que no sigui la primera transformació especificada a la definició d'activitat agrària de la lletra b), així com les relacionades amb la conservació de l'espai natural i protecció del medi ambient, igual que les de turisme rural, cinegètiques i artesanals realitzades en l'explotació mateixa.
Es considera renda agrària del titular de l'explotació agrària la fiscalment declarada com a total d'ingressos computables en el cas d'activitats econòmiques en estimació directa i, en el cas de rendiments d'activitats agrícoles, ramaderes i forestals en estimació objectiva, els rendiments nets previs.
g) Professional de l'agricultura: la persona física titular d'una explotació agrària que obtingui, almenys, el 25 per 100 de la seva renda d'activitats agràries o complementàries i l'explotació de la qual requereixi un volum de treball, com a mínim, de 0,5 unitats de treball agrari.
Igualment es presumirà el caràcter de professional de l'agricultura a la persona titular d'una explotació agrària, donada d'alta en el sistema especial per a treballadors per compte propi agrari del règim especial dels treballadors per compte propi o autònoms.
h) Agricultor jove: la persona que hagi complert els divuit anys i no hagi complert quaranta anys i exerceixi o pretengui exercir l'activitat agrària.
i) Unitat de treball agrari: el treball efectuat per una persona dedicada a temps complet durant un any a l'activitat agrària, equivalent a 1.920 hores anuals.
L'aportació del treball agrari s'acredita sobre la base de la cotització a la seguretat social.
j) Renda unitària de treball: el rendiment econòmic generat en l'explotació agrària que s'atribueix a la unitat de treball i que s'obté dividint, entre el nombre d'unitats de treball agrari dedicades a l'explotació, la xifra resultant de sumar el marge net o excedent net d'explotació i l'import dels salaris pagats.
k) Renda de referència: l'indicador relatiu als salaris bruts no agraris.
La determinació anual de la seva quantia es fa d'acord amb el que preveu respecte d'això la normativa de la Unió Europea i tenint en compte les dades de salaris publicades per les institucions oficials en matèria d'estadística.
Sistema Integrat de Dades d'Explotacions Agràries de Catalunya
El Sistema Integrat de Dades d'Explotacions Agràries de Catalunya (en endavant DEAC) té com a finalitat disposar de manera permanent i actualitzada de tota la informació necessària per a la simplificació de les gestions que han de realitzar els administrats amb la Generalitat de Catalunya i per millorar el desenvolupament i l'aplicació de la política agrària de la Generalitat, a més de servir d'informació general als efectes estadístics.
La incorporació de dades al DEAC es realitza pel departament competent en matèria de desenvolupament rural, a partir de les dades que en matèria agrària figurin en els corresponents registres sectorials i en les diverses bases de dades del Departament.
d) Dades de béns i drets de producció.
Les dades de les explotacions agràries que en els darrers cinc anys no hagin estat actualitzades o modificades no es mostraran dins del Sistema.
El DEAC s'adscriu orgànicament a la direcció general competent en matèria de desenvolupament rural del departament competent en aquesta matèria.
9.1 Les dades del DEAC estan sotmeses a la regulació de la Llei orgànica 15/1999, de 13 de desembre, de protecció de dades de caràcter personal i normativa reglamentària d'aplicació.
9.2 Els titulars d'una explotació poden accedir a les seves dades a través d'Internet mitjançant un codi d'usuari i contrasenya o mitjançant petició formalitzada adreçada al responsable del DEAC.
Qualificació d'una explotació agrària com a prioritària
Les explotacions agràries familiars i les entitats associatives que reuneixin, segons els casos, els requisits establerts en aquest Decret, tenen la consideració d'explotacions prioritàries als efectes de l'obtenció preferent dels beneficis, ajudes i altres mesures de foment previstes en aquest Decret o en altres normatives, quan així ho estableixin per a les explotacions qualificades de prioritàries.
Requisits a complir per una persona física en règim de titularitat única
Són requisits perquè una explotació, el titular de la qual sigui una persona física en règim de titularitat única, pugui obtenir la consideració de prioritària, els següents:
1) Que l'explotació possibiliti l'ocupació, almenys, d'una unitat de treball agrari i que la renda unitària de treball que se n'obtingui sigui igual o superior al 35 per 100 de la renda de referència i inferior al 120 per 100 d'aquesta.
2) Ser agricultor professional, d'acord amb el que estableix l'article 3.f).
3) Posseir un determinat nivell de capacitació agrària, el qual s'entén existent quan estigui inclòs en algun dels supòsits següents:
a) Haver exercit l'activitat agrària durant un mínim de cinc anys.
Davant del supòsit de no poder acreditar el termini prèviament referit, es pot substituir amb l'assistència a activitats formatives de perfeccionament tecnològic i empresarial agrari homologades pel departament competent en matèria de desenvolupament rural amb una durada mínima de 25 hores lectives per cada any, fins a completar els cinc anys, o amb el compromís d'assolir aquesta formació en dos anys a comptar de la data de la resolució d'atorgament de la condició de prioritària de l'explotació, o
b) Haver superat les proves del cicle formatiu de formació agrària de grau mitjà agrari o titulacions equivalents superiors, o
c) En el cas de persona jove que s'incorpora per primer cop a l'activitat agrària, complir els requisits de formació, amb la mateixa forma i criteris, exigits a la normativa que regula els ajuts d'incorporació.
4) Haver complert divuit anys i no haver complert seixanta-cinc anys.
5) Estar donat d'alta en el règim especial de treballadors per compte propi o autònoms.
6) Residir en la comarca on radiqui l'explotació o en les comarques limítrofes.
Aquest requisit de residència s'entén excepte per causa de força major o necessitat reconeguda per la direcció general competent en matèria de desenvolupament rural.
Requisits a complir per una persona física en règim de titularitat compartida
Són requisits perquè una explotació, el titular de la qual sigui una persona física en règim de titularitat compartida, pugui obtenir la consideració de prioritària, els següents:
1) Que l'explotació possibiliti l'ocupació, almenys, d'una unitat de treball agrari i la renda unitària de treball que se n'obtingui sigui igual o superior al 35 per 100 de la renda de referència i inferior al 180 per 100 d'aquesta renda de referència.
2) Un dels dos titulars ha de ser agricultor professional, de conformitat amb el que estableix l'article 3.f).
3) Els dos titulars han d'exercir l'activitat agrària i treballar-hi de manera directa i personal.
4) Els dos titulars han d'estar donats d'alta en el règim especial de treballadors per compte propi o autònoms.
5) Els dos titulars han de residir en la comarca on radiqui l'explotació o en les comarques limítrofes.
Aquest requisit de residència s'entén llevat del cas de força major o necessitat reconeguda pel departament competent en matèria de desenvolupament rural.
Requisits a complir per una persona en règim de societat civil sense personalitat jurídica
Són requisits perquè una explotació, el titular de la qual sigui una persona en règim de societat civil sense personalitat jurídica, tingui la consideració de prioritària, els següents.
1) Que l'explotació possibiliti l'ocupació, almenys, d'una unitat de treball agrari i la renda unitària de treball que se n'obtingui sigui igual o superior al 35 per 100 de la renda de referència i inferior al 120 per 100 d'aquesta renda de referència.
2) Tenir un pacte d'indivisió i de no-dissolució durant un període de sis anys, documentat en contracte privat escrit o en escriptura pública.
3) Tots els socis o partícips han de complir els requisits dels apartats 2, 3 i 5 de l'article 11.
Requisits a complir per una persona jurídica
Són requisits perquè una explotació, el titular de la qual sigui una persona jurídica, tingui la consideració de prioritària, els següents:
1) Que l'explotació possibiliti l'ocupació, almenys, d'una unitat de treball agrari i la renda unitària de treball que se n'obtingui sigui igual o superior al 35 per 100 de la renda de referència i inferior al 120 per 100 d'aquesta.
2) Així mateix, ha de donar compliment a una de les alternatives següents:
a) Ser societat cooperativa d'explotació comunitària de la terra o de treball associat dins de l'activitat agrària.
b) Ser societat sota qualsevol de les restants formes jurídiques reconegudes en dret en les quals almenys el 50 per 100 dels socis siguin agricultors professionals, o
Que els dos terços dels socis que en siguin responsables de la gestió i administració compleixin els requisits exigits a l'agricultor professional quant a dedicació de treball i procedència de rendes, referits a l'explotació associativa, així com els assenyalats en els punts 2, 3 i 5 de l'article 11, i que dos terços, almenys, del volum de treball desenvolupat en l'explotació sigui aportat per socis que compleixin els requisits anteriorment assenyalats, o
Ser explotació associativa que es constitueixi agrupant, almenys, dues terceres parts de la superfície de l'explotació sota una sola llinda sense que la superfície aportada per un sol soci superi el 40 per 100 de la superfície total de l'explotació.
En aquestes explotacions associatives, almenys un soci ha de ser agricultor a títol principal i complir les restants exigències establertes en l'article 11.
3) Les explotacions associatives prioritàries han d'adoptar alguna de les formes jurídiques següents:
a) Societats cooperatives o societats agràries de transformació.
b) Societats civils, laborals o mercantils que, en cas que siguin anònimes, les seves accions han de ser nominatives, sempre que més del 50 per 100 del capital social, si n'hi ha, pertanyi a socis que siguin agricultors professionals.
Aquestes societats han de tenir per objecte principal l'exercici de l'activitat agrària i complementària en l'explotació de la qual siguin titulars.
Requisits de les explotacions agràries per a la consideració com a prioritàries
Poden tenir la consideració de prioritàries:
1) Les explotacions agràries familiars i les associatives que reuneixin els requisits que estableixen els articles 11 a 14.
2) Les explotacions agràries amb la majoria de superfície ubicades en municipis considerats com a zones desfavorides, de muntanya o zones de la Xarxa Natura 2000, poden tenir la consideració de prioritàries si reuneixen els requisits exigits en aquest Decret que possibilitin l'ocupació, com a mínim, de 0,5 unitats de treball agrari, i facin activitats agràries i complementàries.
3) Les explotacions agràries el titular de les quals sigui una dona, sempre que reuneixi els requisits establerts a l'article 11, tot i que possibilitin l'ocupació, com a mínim, de 0,8 unitats de treball agrari, i facin activitats agràries i complementàries.
4) Les explotacions agràries el titular de les quals sigui un/a agricultor/a jove que accedeixi a la titularitat d'una explotació agrària o que s'incorporin com a soci/sòcia d'una explotació associativa amb personalitat jurídica que tingui la qualificació de prioritària, han de complir els requisits de l'article 11 o complir els requisits 1), 3) i 5) i comprometre's a complir els requisits 2), 3) i 6) de l'article esmentat en el termini com a màxim de dos anys.
Substitució del titular d'una explotació agrària
En el cas de defunció, jubilació o incapacitat laboral permanent del titular d'una explotació agrària, els successors o nous titulars que vulguin obtenir els beneficis fiscals previstos per la normativa hauran de sol·licitar la qualificació d'explotació agrària prioritària.
El nou titular ha de tenir com a màxim un termini de dos anys per complir els requisits 2), 3) i 6) de l'article 11 d'aquest Decret.
Catàleg d'explotacions agràries prioritàries
17.1 El departament competent en matèria de desenvolupament rural ha d'establir i mantenir actualitzat, dins del Sistema Integrat de Dades d'Explotacions Agràries de Catalunya, el Catàleg d'explotacions prioritàries en el qual s'han d'inscriure les explotacions que compleixen els requisits d'aquest Decret.
17.2 El reconeixement com a explotació agrària prioritària s'efectua mitjançant una resolució del director general competent en matèria de desenvolupament rural.
17.3 Els titulars d'explotacions prioritàries incloses en el Catàleg estan obligats a comunicar a l'òrgan competent del departament competent en matèria de desenvolupament rural els canvis que es produeixin en la seva explotació, pel procediment establert a través de la Declaració Única Agrària (DUN).
17.4 La inclusió en el Catàleg o la certificació del responsable del Catàleg són els mitjans per acreditar que l'explotació té caràcter de prioritària, als efectes del que estableix aquest Decret.
Termini i procediment de sol·licitud
18.1 El termini i el procediment de sol·licitud s'estableix cada any mitjançant una Ordre del conseller del departament competent en matèria de desenvolupament rural i la sol·licitud es formalitza a través de la DUN, i d'acord amb les previsions que s'estableixin per a l'ús de mitjans electrònics en els procediments administratius.
18.2 Els requisits que es demanen en aquest capítol III s'han d'acreditar en la forma que es determini en la DUN.
19.1 Els titulars d'explotacions agràries prioritàries tindran un tracte preferent en els supòsits següents:
a) En l'adjudicació de superfície agrària realitzada per les administracions públiques.
b) En les contractacions d'assegurances agràries subvencionades amb fons públics.
c) En l'accés a les activitats formatives organitzades o finançades per les administracions públiques per millorar la qualificació professional dels agricultors.
d) En la concessió de les ajudes establertes per a la millora de les estructures agràries de producció, sense perjudici del que disposa la normativa comunitària.
A aquests efectes, es poden establir criteris de modulació en funció de la dedicació i la renda dels titulars, així com de la ubicació de les explotacions.
e) En les ajudes incloses en els programes d'ordenació de produccions agràries o d'àmbit territorial específic, sempre que això sigui compatible amb les finalitats dels programes.
f) En l'assignació de quotes o drets integrats en les reserves nacionals, constituïdes en aplicació o desplegament de la normativa reguladora de les corresponents organitzacions comunes de mercat, sempre d'acord amb les condicions establertes, a aquest efecte, en les normes d'aplicació.
19.2 Les situacions de prioritat anteriors estan condicionades al fet que l'explotació no perdi la condició de prioritària per l'aplicació de les mesures considerades a l'apartat anterior i es fan extensives als titulars d'explotacions que, mitjançant l'aplicació d'aquestes mesures, tenen la consideració de prioritàries.
Les empreses prioritàries tenen els beneficis fiscals que es determinin en les normatives tributàries catalana i estatal que siguin aplicables.
Les explotacions inscrites en el Registre d'explotacions agràries de Catalunya, conforme al Decret 263/2003, de 21 d'octubre, incorporen les seves dades al Sistema Integrat de Dades d'Explotacions Agràries de Catalunya previst en aquest Decret.
Les mencions al Registre d'explotacions agràries de Catalunya anteriors a la publicació d'aquest Decret s'han d'entendre fetes al Sistema Integrat de Dades d'Explotacions Agràries de Catalunya.
El departament competent en matèria de desenvolupament rural mantindrà en la seva web informació sobre els beneficis fiscals a què fa referència l'article 20.
El fitxer de dades de caràcter personal corresponent al Sistema Integrat de Dades de les Explotacions Agràries de Catalunya és el que consta com a annex.
Queda derogat el Decret 263/2003, de 21 d'octubre, de creació del Registre d'explotacions agràries de Catalunya.
Queda derogat el Decret 97/1997, de 15 d'abril, pel qual s'estableixen determinats criteris d'aplicació de la Llei 19/1995, de 4 de juliol, de modernització de les explotacions agràries.
Se suprimeix la referència al Registre d'explotacions agràries de Catalunya que consta a l'apartat 5.2.a) de l'annex 1 de l'Ordre AAR/273/2007, de 24 de juliol, per la qual es regulen els fitxers que contenen dades de caràcter personal gestionats pel Departament d'Agricultura, Alimentació i Acció Rural.
Nom del fitxer: Sistema Integrat de Dades de les Explotacions Agràries
L'ús previst és ser una eina en els ajuts relacionats en les matèries pròpies del Departament.
b) Persones i col·lectius interessats o obligats a subministrar les dades:
Persones físiques, en qualitat de titulars o representants de persones jurídiques o entitats, relacionades amb l'activitat agrària.
A través de l'interessat mateix, o dels representants de les mateixes entitats, empreses o explotacions agràries, registres administratius o altres administracions públiques.
e) Estructura bàsica del fitxer i descripció dels tipus de dades de caràcter personal:
Dades identificatives: nom i cognoms, DNI/NIF/NIE, adreça postal i electrònica, telèfon, sexe.
Dades professionals: acreditació com a agricultor professional, dades del règim de seguretat social.
Dades acadèmiques o de formació: acreditació del nivell formatiu.
f) Cessions de dades de caràcter personal:
Al Ministeri de Medi Ambient i Medi Rural i Marí, d'acord amb els articles 21.1 i 21.4 de la Llei orgànica 15/1999, de 13 de desembre, de protecció de dades de caràcter personal, i d'acord amb la Llei de l'Estat 38/2003, de 17 de novembre, general de subvencions.
g) Transferències internacionals de dades a països tercers:
Direcció General de Desenvolupament Rural.
i) Unitats administratives per exercir els drets d'accés, rectificació, cancel·lació i oposició:
Subdirecció General de Gestió i Control d'Ajuts Directes (Gran Via de les Corts Catalanes, 612-614, 08007 Barcelona; tel. 93 304 67 76; [EMAIL] ).
j) Nivell de mesures de seguretat: